***VEDTEKTER FOR***

**Solsiden familiebarnehage**

**Eierforhold**

Solsiden familiebarnehage eies av Weronica Farbrot og er et personlig eneiersforetak. Familiebarnehagen drives i samsvar med Lov om barnehager av 5 mai 1995.

**Organisering**

Solsiden familiebarnehage har 10 plasser for barn mellom 0 – 6 år. Avdeling Sol holder til i Solliveien 19.

**Formål**

”Barnehagen skal gi barn under opplæringspliktig alder gode utviklings- og aktivitetsmuligheter i nær forståelse og samarbeid med barnas hjem” (Lov om barnehager §1, 1995).

Musikk/bevegelse er barnehagens læringsmetode nr1.

**Åpningstider**

Solsiden familiebarnehage sin åpningstid er 0700 – 1615 fem dager i uken. Barnehagen har ferie hele juli måned, og er stengt lørdager, samt jul og nyttårsaften. Barnehagen er stengt 5 dager i året i forbindelse med kurs og planleggingsdager. Første hverdag i august er fast planleggingsdag, mens resten av planleggingsdagene blir kunngjort ved oppstart av barnehageåret.

**Opptak/oppsigelser**

Eier av familiebarnehagen har opptaksmyndighet.

Hovedopptaket er 1. August, ellers ved behov. Tildeling og oppsigelser foregår skriftlig. Oppsigelsesfristen er 1 måned fra den 1. i påfølgende måned.

Ved unnlatelse av betaling av barnehageplass på to måneder mister man plassen.

**Opptakskriterier**

1. Barn som har plass har førsterett til videre plass

2. Barn med nedsatt funksjonsevne; jf Lov om Barnehager §13
Dokumentasjon fra barne- og familietjenesten og /eller sykehus.

Barn som skal sikres barnehageplass som virkemiddel i forebyggende barnevern; jf Lov om barnevernstjenester § 4-12, 4-4

3.Søsken til barn i barnehagen

4. Barn mellom 1 – 3 år

Bemanning

Solsiden familiebarnehage er bemannet med 3 faste stillinger. Barnehagens eier som er utdannet førskolelærer 100%, og en assistent 100% og en assistentstilling på 60%.

Vikarer vil bli satt inn ved behov.

**Foreldrebetaling**

Eier fastsetter foreldrebetaling og søskenmoderasjon i forhold til kommunalt og statlig tilskudd, og regler om makspris satser foran hvert barnehageår.

Foreldrebetalingen innbetales forskuddsvis den 1. i hver måned. Det betales for 11 måneder (Juli er betalingsfri).

Betaling for mat kommer i tillegg til den faste satsen pr. måned med kr. 150,- pr. måned (ved full plass og reduseres ved delt plass). Disse pengene dekker lunsj, frukt og melk hver dag.

Det gis 30% søskenmoderasjon for barn nr. 2 f.o.m 1/8-2013

For barnehageåret 2012 – 2013 gjelder følgende satser:

|  |  |  |
| --- | --- | --- |
| 100 %  | 2330,- | 150,- |
| 80 % | 2100,- | 120,- |
| 60 % | 1630,- | 90,- |
| 50 % | 1400,- | 75,- |
| 40 % | 1170,- | 60,- |
| 20 % | 700,- | 30,- |

**Barnehagens samarbeidsutvalg**

Samarbeidsutvalget skal først og fremst ivareta samarbeidet mellom barnehagen og hjemmene, og utvalget skal bestå av foreldre/foresatte og ansatte i barnehagen. Representantene kan komme med råd og innspill og arrangere dugnader, temakvelder og andre arrangermenter som kan skape kontakt mellom hjemmene og barnehagen.

Det blir valgt 2 kontaktpersoner ved første foreldremøte. Oppgaven er å være kontaktperson mellom familiebarnehagen og foreldrene utover den daglige foreldrekontakten ved bringe- og hentesituasjon.

**Årsplan**

Årsplan for den pedagogiske siden av driften av familiebarnehagen utarbeides for et barnehageår av gangen. Årsplanen skal tilpasses lokale forhold og utarbeides på grunnlag av Rammeplan for barnehager.

**Taushetsplikt og opplysningsplikt**

Barnehagen skal iht. Barnehageloven §22 og §23 følge bestemmelsene om taushetsplikt og opplysningsplikt til sosial- og barnevernstjenester.

**Vedtektenes varighet**

Vedtektene fastsettes av eier, og gjelder til de revideres som følge av drift og behov.

Forsikring

Barna er forsikret i Vesta gjennom barnehagen.

Revidert 13.5.2013